**SÜLE- JA TAHVELARVUTITE KASUTAMISE KORD**

1. Lindi Lasteaia-Algkooli tahvelarvutid, sülearvutid ja robootikavahendid on mõeldud õppetööks.

2. IT vahendite haldajaks on Lindi Lasteaed-Algkooli õpetajad.

3. IT vahendite haldaja õigused ja kohustused:

a. Haldaja kohustuseks on tagada kooli arvutite (riistvara ja tarkvara) funktsioneerimine.

b. Erandolukorras (operatsioonisüsteemi vahetamine, riistvara füüsiline rike jne) võivad haldajad eelnevat punkti eirata.

c. Ainult haldajal on õigus tarkvara installeerida ja seda sealt kustutada.

d. Ainult haldajal on õigus seadmete ühenduskaableid ümber ühendada ja avada arvutite korpuseid.

e. Haldajal on õigus otsustada arvutites kasutatava tarkvara vajalikkuse üle.

f. Haldaja ei vastuta ajutistesse kataloogidesse salvestatud info säilimise eest.

g. Haldajal on õigus ajutistesse kataloogidesse salvestatud info kustutada ette teatamata.

5. IT vahendite kasutaja õigused ja kohustused:

a. Kasutajad on kohustatud järgima käesolevat eeskirja ja alluma õpetaja korraldustele.

b. Kasutaja on kohustatud järgima turvalise arvuti- ja internetikasutuse nõudeid.

c. Töö lõppedes tuleb logida välja kõikidest veebikontodest ja arvuti operatsioonisüsteemi kasutajakontost.

d. Keelatud on salvestada isiklike kasutajakontode andmeid e. Kasutajatel on keelatud omavoliliselt arvutitesse installeerida ja kustutada tarkvara, alla laadida suuremahulisi infohulki.

f. Kasutajate ajutised failid võivad asetseda ainult lokaalse arvuti kataloogis “Minu dokumendid”.

g. Arvuti kasutamise lõpetamisel kustutab kasutaja kõik enda failid lokaalsest arvutist, sh töölaualt.

h. Keelatud on kasutajatele mittekuuluvate failide sisu muutmine (kaasaarvatud töökeskkondade konfiguratsiooni muutmine).

i. Keelatud on viirusega nakatatud andmekandjate kasutamine.

j. Keelatud on arvuti seadete muutmine, sh võrguseadete, kujunduse ja kuvari resolutsiooni muutmine.

k. Kasutajal on õigus haldaja korraldusel arvuti tunni alguses sisse lülitada. Muude

arvuti lülitite/nuppude vajutamine on keelatud.

l. Kasutajal on keelatud segada teisi kasutajaid ja tahtlikult häirida arvutivõrgu funktsioneerimist.

m. Kasutajate poolt arvutites kasutatav/hoitav informatsioon peab vastama üldtunnustatud eetilis-esteetilistele normidele.

n. Interneti kasutamisel tuleb jälgida netiketi reegleid.

6. Reeglid, mille rikkumine toob kaasa karistuse:

a. Teistele isikutele omistatud kasutajatunnuste kasutamine.

b. Omavoliline programmide installeerimine arvutitesse. (Kui soovitakse kasutada mingit programmi, mida arvutites ei leidu, tuleb pöörduda arvutiklassi haldaja poole.)

c. Teiste kasutajate segamine nii otseselt kui ka kaudselt - arvutiklassis lärmamine, teiste kasutajate tegevuse põhjendamatu takistamine, ressursside tahtlik raiskamine jms.

d. Arvutivõrkude ja operatsioonisüsteemide turvaaukude kasutamine täiendavate juurdepääsuõiguste ja privileegide saamiseks.

e. Kasutajatele mittekuuluvate failide sisu muutmine (kaasaarvatud töökeskkondade konfiguratsiooni muutmine).

f. Viirusega nakatatud andmekandjate teadlik kasutamine.

g. Inventari määrimine, lõhkumine ja varastamine.

7. Ülalmainitud reeglite vastu eksimine on karistatav, karistuse määra üle otsustab haldaja.

Suurema eksimuse korral võidakse otsustamine delegeerida kooli juhtkonnale.

8. Võimalikud karistused klassi haldaja poolt.

- Seadmete/nende osade tahtliku rikkumise korral tuleb hüvitada seadme/selle osa maksumus või asendada seade/selle osa samaväärsete parameetritega seadmega.

Tahvelarvutite ja mobiilsete sülearvutite kasutamise kord

1. Lindi Lasteaia-Algkooli tahvelarvutid ja sülearvutid (edaspidi “Mobiilsed seadmed”) on mõeldud kasutamiseks vaid õppetöö eesmärgil.

2. Mobiilsete seadmete haldajateks on õpetajad.

3. Õpetajatel on õigus teha ettepanekuid rakenduste/programmide paigaldamiseks ja kokkuleppel neid ise paigaldada. Õpilastel on õigus teha ettepanekuid uute hariduslike rakenduste installeerimiseks.

4. Õpetajatel on kohustus teavitada õpilasi mobiilsete seadmete kasutamise korrast ja jälgida selle täitmist.

5. Õpetajatel on õigus kontrollida õpilaste tegevusi kooli mobiilsetes seadmetes.

6. Kooli tahvelarvutite ja sülearvutite kasutamise kord õpetajale:

a. Tahvelarvuteid hoiustatakse selleks ettenähtud kohas õpetajate toas ja sülearvuteid metoodikaruumais. Õpetajad saavad neid tundideks laenutada.

b. Mobiilsete seadmete kasutamise soovi peab õpetaja registreerima vastavas graafikus ning eesõigus on õpetajal, kes on oma soovi varem registreerinud.

c. Mobiilsete seadmete tundi ja tunnist tagasi transportimise eest vastutab laenutaja.

d. Laenutaja on kohustatud mobiilsed seadmed kohe pärast tunni lõppu tagastama laadimiskasti või edastama teisele aineõpetajale, kes on ennast järgmiseks kasutajaks registreerinud.

e. Tahvelarvuti tagastamisel jälgib õpetaja, et tahvelarvutis olevad rakendused oleksid suletud. Sülearvutite tagastamisel jälgib õpetaja, et arvutid on enne metoodikaruumi paigutamist ja juhtme ühendamist välja lülitatud.

f. Õppepäeva lõpuks tuleb kõik mobiilsed seadmed panna nende hoiukohale.

Erandiks on erikokkulepped haldajaga.

g. Mobiilseid seadmeid laetakse vajadusel igal õhtul, laadima paneku eest vastutab päeva viimane kasutaja isiklikult.

h. Tahvelarvuteid ühendab laadimisjuhtmega ainult õpetaja. Sülearvuteid võib laadima ühendada ka õpilane õpetaja jälgimisel.

i. Mobiilsete seadmetega seonduvatest tõrgetest, defektidest ja tehnilistest probleemidest on õpetaja kohustatud koheselt teavitama haldajat.

7. Mobiilsete seadmete kasutamise reeglid õpilastele, mille vastu eksimine toob kaasa karistuse.

Õpilane:

a. kasutab kooli seadmeid heaperemehelikult;

b. ei installeeri omavoliliselt rakendusi/mänge/programme;

c. ei lae alla suuremahulisi infohulki;

d. ei külasta piraatluse ja ebasündsa sisuga seotud veebilehti; e. ei kustuta ega paiguta ümber töölaual olevaid rakendusi, taustapilti ja ei muuda omavoliliselt seadeid;

f. ei pildista, filmi või ei salvesta muul moel digitaalselt kaasõpilasi või õpetajaid;

g. ei söö ega joo mobiilsete seadmete kasutamise ajal;

h. ei sodi ega riku muul moel tahvelarvuti ümbriseid ja muid lisasid (nt sülearvuti hiired);

i. ainetunnis tegeleb nende ülesannetega, mis õpetaja on andnud ja mis on seotud tunni teemaga (sh ei kasuta suhtluskeskkondi, ei vaata videoid ja ei kuula muusikat, v.a juhul, kui tunnitöö seda nõuab).

j. järgib seadmeid kasutades kõiki internetiohutuse reegleid.

8. Mobiilsete seadmete kasutamise hea tava õpilastele. Õpilane on teadlik, et:

a. ei salvesta mobiilsetesse seadmetesse isiklikke andmeid (failid, otseteed, lemmikud vms);

b. ei salvesta mobiilsetesse seadmetesse isiklikke kasutajakontosid;

c. tunni lõppedes logib välja kõikidest rakendustest ja veebipõhistest kasutajakontodest;

d. võimalusel salvestab oma materjalid „pilve“ ja kustutab seejärel seadmest kõik enda poolt alla laetud materjalid;

e. peale kasutamist sulgeb kõik avatud aknad ning vajutab nupust ekraani kinni;

f. peale kasutamist lülitab sülearvuti alati välja (shut down).

**Kaasaegsete tehnoloogia seadmete kasutamise kord**

1. Lindi Lasteaed-Algkoolile kuuluvad kaasaegse tehnoloogia seadmed sh robootikavahendid on mõeldud õppetöös ja huvitegevuses kasutamiseks.

2. Seadmete haldajaks on robootika ringi juhendaja ja aineõpetajad.

3. Õpetajatel on õigus seadmeid kasutada eesmärgipäraselt ja vastavalt heale tavale.

4. Seadmete kasutamise soovi peab õpetaja registreerima vastavas graafikus ning eesõigus on õpetajal, kes on oma soovi varem registreerinud.

5. Seadmete tundi ja tunnist tagasi transportimise eest vastutab laenutaja.

6. Pärast tunni lõppu tuleb seadmed koheselt tagastada või vabastada ja/või edastada teisele aineõpetajale, kes on ennast järgmiseks kasutajaks registreerinud.

7. Õpetajatel on kohustus enne seadmete kasutamist veenduda konkreetsete õpilaste oskustes konkreetse seadme kasutamisel ja vajadusel viia läbi koolitus või kaasata koolitajana seadmete haldaja.

8. Õpetajatel on kohustus teavitada õpilasi seadmete kasutamise heast tavast ja jälgida selle täitmist.

9. Seadmetega seonduvatest tõrgetest, defektidest ja tehnilistest probleemidest on õpetaja kohustatud koheselt teavitama haldajat.

10. Õpilastel on kohustus kasutada kooli seadmeid heaperemehelikult.

11. Seadmetega seonduvatest tõrgetest, defektidest ja tehnilistest probleemidest on õpilane kohustatud koheselt teavitama õpetajat.

12. Seadmete või nende osade tahtliku rikkumise korral tuleb õpilasel hüvitada seadme või selle osa maksumus või asendada seade või selle osa samaväärsete parameetritega seadmega.